wickkiey/tamil-wikipedia-chunked huggingface dataset:
# புலிகுத்தி பட்டான்

## புலிகுத்தி நாணயம்

புலிகுத்தி நாணயத்தின் முன்புறம், ஒரு வீரன் காலை மடக்கிய நிலையில், தன்னை நோக்கி பாயும் புலியை எதிர்த்து சண்டை போட்டு, அதன் வயிற்றுக்குள் கத்தியை பாய்ச்சும் காட்சி உள்ளது. நாணயத்தின் பின்புறத்தில், நடுவில் ஒரு குத்துவாள், அதன் மேலும் கீழும், ’ராம ரா’ என, நாகரி வடிவில், எழுதப்பட்டு உள்ளது. வீரனின் வீரத்தை போற்றவோ, முன்பே இறந்து வழிபடும் தெய்வமாக மாறிய, ஒரு புலிகுத்தியின் நினைவாகவோ, இந்த நாணயத்தை, தஞ்சையை ஆண்ட மன்னர்கள், வெளியிட்டு இருக்கலாம் என அறிஞர்கள் கூறுகின்றனர்.
- ஈரோடு மாவட்டம், காஞ்சிக்கோவிலில் உள்ள, சீதேவி அம்மன் கோவில் பிரகாரத்தில், புலிகுத்தி கல் உள்ளது.
- ஈரோடு மாவட்டம் சத்தியமங்கலத்திற்கு அருகே கொளத்தூர் கிராமத்தில் 15 ஆம் நூற்றாண்டை சேர்ந்த புலிக்குத்தி நடுகல் கண்டுபிடிக்கப்பட்டுள்ளது.
- வேலூர் மாவட்டம் ஜோலார்பேட்டை மலையமான் கோயில் அருகே புலிகுத்திகல் உள்ளது.
- சேலம் மாவட்டம் அறுநூற்று மலை பகுதியில் புலிகுத்தி வீரன் நடுகற்கள் உள்ளன.
- சேலம் நகர் அம்மாப்பேட்டை சாலையில் புலிகுத்தி வீரன் நடுகல் உள்ளது.
# புலிகுத்தி பட்டான்

## புலிகுத்தி பெயர்

புலியுடன் மோதி உயிர்விடும் வீரனின் சந்ததியினர், புலிகுத்தி என்ற சிறப்பு பெயரை, தங்கள் பெயரின் முன் சேர்த்து உள்ளனர்
# புலிகுத்தி பட்டான்

## திரைத்துறையில்

2021 இல் எம். முத்தையா இயக்கத்தில் புலிகுத்தி பாண்டி என்ற திரைப்படம் வெளியானது. இத்திரைப்படத்தின் தலைப்பில் புலிகுத்தி பாண்டி என்று இருந்தாலும், உள்ளடகத்தில் புலியால் இறந்த வீரன் குறித்த கதை இடம்பெறவில்லை. மதுரை மாவட்டத்தில் புலிகுத்தி பாண்டி, புலிகுத்தி கருப்பு சாமி என புலிகுத்தி வீரர்களை சிறு தெய்வங்களாக வணங்கி தங்கள் குழந்தைகளுக்கு பெயரிடும் முறைக்கு சான்றாக இத்திரைப்பட பெயர் இடம்பெற்றது.
# சோமாலி காகம்

**சோமாலி காகம்** (*Somali crow*) அல்லது **குள்ள காக்கை** (*கோர்வசு எடிதே*) என்பது தோராயமாக 44-46 செ.மீ. நீளமுடைய கரியன் காக்கை, *கோர்வசு கொரோன்* காகமாகும். ஆனால் இதன் நீளமான அலகு மற்றும் இறகு ஓரளவு பழுப்பு நிற வார்ப்புடன் காணப்படும்.
# சோமாலி காகம்

## பரவல்

சோமாலி காகம் முக்கியமாகச் சோமாலியா, சீபூத்தி, ஒகாடன் மற்றும் ஆப்பிரிக்காவின் வட எல்லைப்புற மாவட்டத்தில் காணப்படுகிறது. மேலும் பெரிய பழுப்பு-கழுத்து காக்கை *கோ. உருபிகோலிசி*லிருந்து இதன் குரல், தோற்றம் மற்றும் நடத்தையில் உள்ள வேறுபாடுகளால் வேறுபடுத்தி அறியப்படுகிறது.  
இது முன்னர் பெரிய பழுப்பு-கழுத்து காக்கையின் (*சி. உரூபிகோலிசு*) துணையினமாகக் கருதப்பட்டது. ஆனால் இப்போது இது ஒரு தனித்துவமான சிற்றினமாகக் கருதப்படுகிறது.  
இந்த காகம், பழுப்பு கழுத்து காக்கையை விடக் கருப்பு வெள்ளை காக்கை *கோ. ஆல்பசுடன்* நெருக்கமாக இருப்பதாக சில வகைப்பாட்டியலளாரால் கருதப்படுகிறது. குறிப்பாக இதன் நடத்தையில். கருப்பு வெள்ளைக் காகத்திற்கும் சோமாலிய காகத்திற்கும் இடையே உள்ள கலப்பினப் பறவைகள், இரண்டு சிற்றினங்களின் நெருங்கிய உறவை வலுப்படுத்துவதாகத் தோன்றுகிறது.
# சோமாலி காகம்

## இனப்பெருக்கம்

கூடு என்பது காக்கை போன்ற பருமனான கட்டமைப்பாகும். இது ஒரு தனி மரத்திலோ அல்லது தந்தி கம்பத்திலோ அமைக்கப்பட்டுள்ளது. இது கடலோரப் பகுதிகளில் அல்லது மரங்கள் கிடைக்காத பகுதிகளில் காணப்படும் பாறைகளில் கூடு கட்டும். ஒரு முறை 3-5 முட்டைகள் ஏப்ரல் மற்றும் மே மாத தொடக்கத்தில் இடுகின்றது.  
இதன் குரல் ஐரோவாசியாவின் *கோர்வசு புருகிலெகசு என்ற* காக்கையினைப் போல *"கவ்"* என்று ஒலிக்கும்.
# தேசிய நிதி ஒழுங்குமுறை நிர்வாகம்

**தேசிய நிதி ஒழுங்குமுறை நிர்வாகம்** (*National Administration of Financial Regulation*) சீன மக்கள் குடியரசின் மாநிலப் பேரவையின் கீழ் உள்ள நிதி ஒழுங்குமுறை அமைப்பாகும். சீனா வங்கி மற்றும் காப்பீட்டு ஒழுங்குமுறை ஆணையத்திற்குப் பதிலாக இவ்வமைப்பு 2023 ஆம் ஆண்டு மார்ச்சு மாதம் 10 ஆம் நாளன்று நிறுவப்பட்டது. சீனாவின் மக்கள் வங்கி மற்றும் சீனா பாதுகாப்பு ஒழுங்குமுறை ஆணையம் ஆகியவற்றிலிருந்து சில பணிகளையும் இவ்வமைப்பு எடுத்துக்கொள்கிறது.  
2023 ஆம் ஆண்டு மார்ச்சு மாதம் 10 ஆம் நாளன்று லி யுன்சே தேசிய ஓய்வு பெற்றவர்கள் கூட்டமைப்பு சங்கத்தின் சீனக் பொதுவுடமைக் கட்சிக் குழுச் செயலாளராக நியமிக்கப்பட்டார்.  
தேசிய ஓய்வு பெற்றவர்கள் கூட்டமைப்பு சங்கம் 58 டிரில்லியன் அமெரிக்க டாலர் அளவிலான வங்கி மற்றும் காப்பீட்டு நிதி சொத்துக்களை மேற்பார்வை செய்யும்.
# சிறீனிவாச ஆச்சார்யா

**பண்டித சிறீனிவாச ஆச்சார்யா** (*Pandit Shrinivas Acharya*) ஓர் ஆர்மோனிய இசை மேதையாவார்.
# சிறீனிவாச ஆச்சார்யா

## ஆரம்ப வாழ்க்கை மற்றும் பயிற்சி

கோபிநாத் ஆச்சார்யா மற்றும் சைலசிறீ ஆச்சார்யா ஆகியோருக்கு 1967 ஆம் ஆண்டு ஏப்ரல் மாதம் 15 ஆம் தேதி சிறீனிவாசு பிறந்தார். சிறீனிவாசு தனது ஆரம்பப் பயிற்சியை தனது தாயார் சைலசிறீ ஆச்சார்யாவிடம் இருந்து கற்கத் தொடங்கினார். பின்னர் பண்டிதர் விசுவநாத் பெந்தார்க்கரிடம் இசைப் பயிற்சியில் இருந்தார், இங்குதான் சிறீனிவாசு தனி ஆர்மோனியப் பாடங்களை கற்றுக்கொண்டார். பின்னர் பத்து ஆண்டுகளுக்கும் மேலாக, இவர் பண்டிதர் புருசோத்தம் வாவல்கரின் *சீடராக* இருந்தார். நாளடைவில் சிறீனிவாசு தனது இரு குருக்களின் இசைப்பாணிகளையும் ஒருங்கிணைத்தார்.  
இந்துசுதானிய பாரம்பரிய இசை (குறிப்பாக ராக இசை) பற்றிய அறிவும் திறமையும் மட்டும் இல்லாமல், ஆர்மோனியத்தில் இசைக்கும் தும்ரி எனப்படும் குரலிசை பாணியிலும் இவருக்கு நல்ல இசைஞானம் இருக்கிறது.
# சிறீனிவாச ஆச்சார்யா

## தொழில்

பண்டிதர் சிஆர் வியாசு, பேகம் பர்வீன் சுல்தானா, விதுசி சோபா குர்து, உசுதாத் ரசீத் கான், பண்டிதர் பிரபாகர் கரேகர், பண்டிதர் அசய் போகங்கர், பண்டிதர் கைவல்ய குமார் குரவ், விதுசி கௌசிகி சக்ரவர்த்தி, தேவகி பண்டிதர், பண்டிதர் சுகா வியாசு, பண்டிதர் வித்யாதர் வியாசு , பண்டிதர் ஓம்கர் குல்வாடி, பண்டிதர் ரகுநந்தன் பன்சிகர், பண்டிதர் ராம் தேசுபாண்டே, உசுதாத் ராசாமியா கான், சவானி செண்டே.  
டாக்டர் திலீப் கைடோண்டே (தபேலா கலைஞர் பண்டிதர் பாய் கைடோண்டேவின் மகன்) சிறீனிவாந்ச ஆச்சார்யாவின் குரு பந்து ஆவார்.  
அகில இந்திய வானொலியின் சிறப்புப் பரிசு உட்பட பல ஆர்மோனியப் போட்டிகளில் சிறீனிவாசு முதல் பரிசு பெற்றுள்ளார். குனிதாசு சங்கீத சம்மேளா, புனேவில் சவாய் கந்தர்வ மகோத்சவ், குவாலியரில் தான்சென் சமரோகா, ஐடிசி சங்கீத சம்மேளனம், அகில இந்திய வானொலி சங்கீத சம்மேளா போன்ற இந்தியாவின் முக்கிய பாரம்பரிய இசை நிகழ்வுகளில் இவர் பங்கேற்றுள்ளார். மொராக்கோவில் நடந்த உலக இசை விழா, துபாயில் துபாய் வணிகத் திருவிழா , இலண்டனில் நடந்த இந்திய இசை விழா மற்றும் உலகெங்கிலும் நடைபெற்ற பல பாரம்பரிய இசை விழாக்களிலும் இவர் பங்கேற்றார்.  
சித்தேசு தக்கர் மற்றும் சித்தார்த் கார்வே ஆகியோர் சிறீனிவாச ஆச்சார்யாவின் சீடர்களாவர்.
# சிறீனிவாச ஆச்சார்யா

## தனிப்பட்ட வாழ்க்கை

சங்கீதா ஆச்சார்யாவை சிறீனிவாச ஆச்சார்யா மணந்தார். பண்டிதர் ரமேசு கானோலின் மகளாகவும் ஓர் இந்துசுதானி பாரம்பரிய பாடகர் ஆகவும் சங்கீதா அறியப்படுகிறார். பண்டிதர் மகேசு கானோல் (பண்டிட் ரமேசு கானோலின் மகன் மற்றும் தபலா குரு பண்டிட் பாய் கைடோண்டேவின் மாணவர்) சிறீனிவாச ஆச்சார்யாவின் மைத்துனர் ஆவார்.
# மாரிமல்லப்பா உயர்நிலைப் பள்ளி

**மாரிமல்லப்பா உயர்நிலைப் பள்ளி**, (Marimallappa High School) இந்தியாவின் கர்நாடக மாநிலம் மைசூர் நகரத்தில் சிறீ குரிகர் மாரிமல்லப்பா (1818-1871) அவர்களால் ஓர் உள்நாட்டுப் பள்ளியாக நிறுவப்பட்டது. பள்ளியின் நிர்வாகம் மகாராசா பத்தாம் சாமராசேந்திர வாடியாரால் ஆதரிக்கப்பட்டது. பள்ளி பின்னர் 1876 ஆம் ஆண்டில் மாரிமல்லப்பா கல்வி நிறுவனத்தின் ஒரு பகுதியாக மாறியது.
# மாரிமல்லப்பா உயர்நிலைப் பள்ளி

## சிறப்பு

2021 ஆம் ஆண்டில் பத்தாம் வகுப்புத் தேர்வில் 100% தேர்ச்சி விகிதத்தைப் பள்ளி எட்டியது, கர்நாடகாவில் அதிக மதிப்பெண் பெற்ற ஒரு பெண் உட்பட. சிறந்த தேர்வு முடிவுகளுக்கு அருகிலுள்ள சத்வித்யா பாடசாலையுடன் பள்ளி போட்டியிடுகிறது.
# மாரிமல்லப்பா உயர்நிலைப் பள்ளி

## துணை நிறுவனங்கள்

- மாரிமல்லப்பா உயர் தொடக்கப் பள்ளி
- மாரிமல்லப்பா முன் பல்கலைக்கழகக் கல்லூரி
- மாரிமல்லப்பா மாலைக் கல்லூரி
- மாரிமல்லப்பா வணிக மேலாண்மை மற்றும் அறிவியல் கல்லூரி
- மாரிமல்லப்பா மாரிமல்லம்மா மகளிர் கலை மற்றும் வணிகக் கல்லூரி
# மலேசிய தணிக்கை துறை

## வரலாறு

அரசாங்கத்தின் நிதி நிர்வாக அமைப்பை வலுப்படுத்த 20-ஆம் நூற்றாண்டின் முற்பகுதியில் பிரித்தானிய மலாயாவில் மலாயா தணிக்கை துறை உருவாக்கப்பட்டது.  
அந்தக் காலக்கட்டத்தில் தணிக்கை துறை மலாயா கூட்டமைப்பு மாநிலங்கள் (*Federated Malay States*) மற்றும் நீரிணை குடியேற்றங்கள் (*Straits Settlements*) என மாநிலங்களின்படி தனித்தனியாக இயங்கியது. ஒவ்வொரு கூட்டமைப்பு மாநிலத்திலும், இந்தத் தணிக்கை துறை; தணிக்கை அலுவலகம் (*Audit Office*) என்று அழைக்கப்பட்டது.
# மலேசிய தணிக்கை துறை

## வரலாறு

### தேசிய தணிக்கை நிறுவனம்

அந்தத் தணிக்கை துறை மாநிலத் தணிக்கையாளரால் (*State Auditor*) வழிநடத்தப்பட்டது. அப்போது தணிக்கை அலுவலகத்திற்கான தலைமையகம் கோலாலம்பூரில் அமைந்து இருந்தது; மற்றும் தலைமை தணிக்கையாளரின் (*Chief Auditor*) தலைமையில் இயங்கியது.  
கடமைகளின் அடிப்படையில் கட்டமைக்கப்பட்ட தேசிய தணிக்கை நிறுவனம் (*National Audit Institution*) 1906-இல் தொடங்கப்பட்டது. மலாயா கூட்டமைப்பு மாநிலங்களுக்கான முதல் தலைமை தணிக்கையாளராக (*Auditor General*) இயூம் என்பவர் (*W.J.P Hume*) நியமிக்கப்பட்டார்.
# இந்திய விமானப் போக்குவரத்து அமைச்சகம்

**இந்திய விமானப் போக்குவரத்து அமைச்சகம்** (*Ministry of Civil Aviation*) (, ) என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சராக ஜோதிர் ஆதித்யா மாதவராவ் சிந்தியா மற்றும் இணை அமைச்சராக விஜய் குமார் சிங் உள்ளனர்.
# இந்திய விமானப் போக்குவரத்து அமைச்சகம்

## பணிகள்

இந்தியாவில் சிவில் விமானப் போக்குவரத்து வளர்ச்சி மற்றும் ஒழுங்குமுறைக்கான தேசிய கொள்கைகள் மற்றும் திட்டங்களை உருவாக்குவதற்கு பொறுப்பான மத்திய அமைச்சகம் ஆகும். இது நாட்டில் சிவில் விமானப் போக்குவரத்தின் ஒழுங்கான வளர்ச்சி மற்றும் விரிவாக்கத்திற்கான திட்டங்களை வகுத்து செயல்படுத்துகிறது. வான் பாதுகாப்பு, விமான நிலைய வசதிகள், விமான போக்குவரத்து சேவைகள் மற்றும் பயணிகள் மற்றும் பொருட்களை விமானம் மூலம் கொண்டு செல்வதை மேற்பார்வையிடுவது இந்த அமைச்சகத்தின் பணியாகும்.  
இந்த அமைச்சகத்தின் கீழ் சிவில் விமானப் போக்குவரத்து தலைமை இயக்குநரகம் செயல்படுகிறது.
மேலும் இந்த அமைச்சகத்தின் கீழ் விமான நிலையங்களின் பொருளாதார ஒழுங்குமுறை ஆணையம் செயல்படுகிறது.
# இந்திய விமானப் போக்குவரத்து அமைச்சகம்

## பணிகள்

### அமைச்சகத்துடன் இணைக்கப்பட்ட நிறுவனங்கள்

- விமானப் போக்குவரத்து பாதுகாப்பு செயலகம்
- விமான விபத்து விசாரணை செயலகம்
# இந்திய விமானப் போக்குவரத்து அமைச்சகம்

## பணிகள்

### பயிற்சி நிறுவனங்கள்

- இந்திராகாந்தி தேசிய விமானப் பயிற்சி நிறுவனம்
# இந்திய விமானப் போக்குவரத்து அமைச்சகம்

## பணிகள்

### சட்டப்பூர்வ அமைப்புகள்

- இந்திய வானூர்தி நிலையங்கள் ஆணையம்
# இந்திய விமானப் போக்குவரத்து அமைச்சகம்

## பணிகள்

### பொதுத்துறை நிறுவனங்கள்

- பவன்ஸ் ஹன்ஸ், சிறிய விமானங்கள் & உலங்கு வானூர்திகள்
# இந்திய விமானப் போக்குவரத்து அமைச்சகம்

## இதனையும் காண்க

- இந்திய அரசின் அமைச்சகங்கள்
# ஆயுஷ் அமைச்சகம்

**ஆயுஷ் அமைச்சகம்** (*Ministry of Ayush*) என்பது இந்திய அரசின் அமைச்சகங்களில் ஒன்றாகும். இதன் தற்போதைய அமைச்சராக சர்பானந்த சோனாவால் மற்றும் இராஜாங்க அமைச்சராக மகேந்திரா முஞ்ச்பரா உள்ளனர். இந்தியாவின் பாரம்பரிய மருத்துவ முறைகளான ஆயுர்வேத மருத்துவம், சித்த மருத்துவம், யூனானி மருத்துவம், இயற்கை மருத்துவம், ஓமியோபதி, சோவா-ரிக்பா மற்றும் யோகாசனம் ஆகிய கல்விகளை மேம்படுத்தவும், ஆராய்ச்சி மற்றும் விளம்பரப்படுத்த இந்த அமைச்சகம் செயல்படுகிறது.
# ஆயுஷ் அமைச்சகம்

## வரலாறு

1995ஆம் ஆண்டில் சுகாதாரம் மற்றும் குடும்ப நலத்துறை அமைச்சகத்தின் கீழ் இந்திய மருத்துவ முறைகளுக்கான துறை நிறுவப்பட்டது. 9 நவம்பர் 2014 அன்று இந்திய மருத்துமுறைகளுக்கான துறை ஆயூஷ் அமைச்சகத்தின் கீழ் கொண்டு வரப்பட்டது.
# ஆயுஷ் அமைச்சகம்

## நிறுவனங்கள்

இந்த அமைச்சகத்தின் கீழ் உள்ள நிறுவனங்கள்:  
- தேசிய ஓமியோபதி நிறுவனம்
- தேசிய சித்தா நிறுவனம்
- தேசிய யுனானி மருத்துவ நிறுவனம்
- தேசிய ஆயுர்வேத நிறுவனம்
- தேசிய இயற்கை மருத்துவ நிறுவனம்
- மொரார்ஜி தேசாய் தேசிய யோகா நிறுவனம்
- வடகிழக்கு தேசிய ஆயுர்வேதம் மற்றும் இயற்கை மருத்துவ நிறுவனம்
- வடகிழக்கு நாட்டுப்புற மருத்துவம்
# ஆயுஷ் அமைச்சகம்

## நிறுவனங்கள்

### ஒழுங்குமுறை அமைப்புகள்

இந்த அமைச்சகம் கீழ் கண்ட ஒழுங்குமுறை அமைப்புகள் கொண்டுள்ளது.
- இந்திய மருத்துவ முறைகளுக்கான மத்திய ஆணையம்.
- மத்திய ஓமியாபதி மன்றம்
# ஆயுஷ் அமைச்சகம்

## இதனையும் காண்க

- இந்திய அரசு அமைச்சகங்களின் பட்டியல்
# கார்டனர் சமன்பாடு

**கார்டனர் சமன்பாடு** (*Gardner equation*) என்பது ஆழமற்ற நீர்ப்பரப்புகளில் அலைகளின் கணித மாதிரிகளான கோர்டெவெக்-டி வரீசு சமன்பாடு மற்றும் மாற்றியமைக்கப்பட்ட கோர்டெவெக்-டி வரீசு சமன்பாடு ஆகியவற்றை பொதுமைப்படுத்துவதற்காக 1968 ஆம் ஆண்டில் கணிதவியலாளர் கிளிஃபோர்ட்டு கார்ட்னரால் அறிமுகப்படுத்தப்பட்ட ஓர் ஒருங்கிணைந்த நேரியல் சமன்பாடு அல்லாத பகுதிவகையீட்டுச்சமன்பாடு ஆகும். பாய்ம இயக்கவியல், அயனிமம், குவாண்டம் புலக்கோட்பாடு போன்ற துறைகளில் இச்சமன்பாடு பயன்படுத்தப்படுகின்றது.  
:<math>\frac{\partial u}{\partial t}+(2 a u-3 b u^2)\frac{\partial u}{\partial x }+\frac{\partial^3 u}{\partial x^3}=0,</math>  
இங்குள்ள <math>a</math> மற்றும் <math>b</math> மாறிலிகளாகும்.
# மலைச்சாமி

**மலைச்சாமி** என்பது பின்வருவனவற்றைக் குறிக்கலாம்:
# மலைச்சாமி

## நபர்கள்

- பெ. மலைச்சாமி (இறப்பு: 2018) - திராவிட முன்னேற்றக் கழக அரசியலர் ; மேலூர் சட்டமன்றத் தொகுதி உறுப்பினர் (1967-76)
- ம. மலைச்சாமி தேவர் (இறப்பு: 1986) - இந்திய தேசிய காங்கிரஸ் அரசியலர்; பெரியகுளம் மக்களவைத் தொகுதி உறுப்பினர் (1962-67)
- க. மலைச்சாமி - முன்னாள் இந்திய ஆட்சிப் பணி அலுவலர்; அனைத்திந்திய அண்ணா திராவிட முன்னேற்றக் கழக அரசியலர் (1999-2014); இராமநாதபுரம் மக்களவைத் தொகுதி உறுப்பினர் (1999-2004); மாநிலங்களவை உறுப்பினர் (2004-10)
- அ. மலைச்சாமி (1954 - 1989) - தலித்தியச் செயல்பாட்டாளர், பாரதிய தலித் பேந்தர்ஸ் இயக்கத்தின் தமிழ்நாடு மாநில அமைப்பாளர், வழக்கறிஞர்.
# மலைச்சாமி

## கோயில்கள்

- சாயமலை மலைச்சாமி (எ) இராமர் கோயில், சாயமலை ஊராட்சி, தென்காசி மாவட்டம், தமிழ்நாடு.
# தியாகராசர் பல்தொழில்நுட்பக் கல்லூரி, அழகப்பாநகர்

**தியாகராசர் பல்தொழில்நுட்பக் கல்லூரி, அழகப்பாநகர்** (*Thiagarajar Polytechnic College, Alagappanagar*) என்பது கேரள மாநிலம், திருச்சூர் மாவட்டத்தில் உள்ள அரசு உதவி பெறும் தொழிற்கல்வி நிறுவனம் ஆகும். சிறந்த கல்வியாளர் மற்றும் பரோபகாரர் அழகப்பச் செட்டியாரால் தொடங்கப்பட்டது இக்கல்லூரி. இவர் தமிழ்நாடு மற்றும் கேரளாவில் பல கல்வி நிறுவனங்களைத் தொடங்கியுள்ளார். இது 1956-ல் இந்தியாவின் முதல் பிரதமரான பண்டித ஜவகர்லால் நேருவால் அனுமதியளிக்கப்பட்டு இந்தியாவின் முதல் உதவி பெறும் பல்தொழில்நுட்ப நிறுவனமாகும். இந்நிறுவனம் இப்போது திருச்சூர் மறைமாவட்டத்தின் புரவலர் திட்டத்தின் கீழ் உள்ளது. இது கேரள அரசின் தொழில்நுட்பக் கல்வித் துறையின் கீழ் செயல்படுகிறது.
# தியாகராசர் பல்தொழில்நுட்பக் கல்லூரி, அழகப்பாநகர்

## கல்லூரியின் வரலாறு

தியாகராசர் பல்தொழில்நுட்பக் கல்லூரி 1956-ல் 30 மாணவர்களுடன் குடிமைப் பொறியியல் பட்டயப் படிப்புடன் தொடங்கப்பட்டது. 1961-ல் கே. தியாகராஜன் செட்டியார் இந்நிறுவனப் பொறுப்பினை ஏற்று கே. மேனன் என்பவரை முதல்வராக நியமித்தார். இவரைத் தொடர்ந்து 1971-ல் என். பாவேந்திரநாதன் முதல்வராகப் பொறுப்பேற்றார். 1980-81ஆம் ஆண்டில் இந்நிறுவனம் திருச்சூர் மறைமாவட்டத்தின் கீழ் எடுக்கப்பட்டது. முதல்வராக ரு. பிரான்சிசு சி ஜோசபும் நிர்வாகத் தலைவராக அருட்தந்தை ஜோசப் காக்கச்சேரியும் பொறுப்பேற்றனர். எம். டி. தேவயானி 1996-1999ல் முதல்வராக இருந்தார். அரசு குழுத்தலைவராக அருட்தந்தை லாரன்ஸ் ஒல்லங்கல் பணியாற்றினார். 2000 ஆம் ஆண்டில் முதல்வராக கே. கே. சகாதேவன் பொறுப்பேற்றார். 2004 முதல் அன்னா டெர்ஜி முதல்வராகப் பொறுப்பேற்றார். 2016-ல் இக்கல்லூரியின் 60 ஆண்டு விழா கொண்டாடப்பட்டது. இதனை ஈ. சிறீதரன் துவக்கிவைத்தார்.
# தியாகராசர் பல்தொழில்நுட்பக் கல்லூரி, அழகப்பாநகர்

## படிப்புகள்

### முழு நேர படிப்புகள் (காலம் 3 ஆண்டுகள்)

- இயந்திரப் பொறியியல்
- மின்பொறியியல்
- பொதுப் பொறியியல்
# தியாகராசர் பல்தொழில்நுட்பக் கல்லூரி, அழகப்பாநகர்

## படிப்புகள்

### குறுகிய கால படிப்புகள் (காலம் 6 மாதங்கள்)

- கணினி
# சுரங்கங்கள் அமைச்சகம்

**சுரங்க அமைச்சகம்** என்பது இந்திய அரசின் அமைச்சகஙகளில் ஒன்றாகும். இந்தியாவில் சுரங்கங்கள் தொடர்பான சட்டங்களை உருவாக்குவதற்கும், நிர்வாகத்துக்கும் முதன்மை அமைப்பாக இந்த அமைச்சகம் செயல்படுகிறது. அமைச்சகத்தின் கேபினெட் அமைச்சர் பிரகலாத ஜோஷி சூன் 2019 முதல் பணியாற்றி வருகிறார்.
# சுரங்கங்கள் அமைச்சகம்

## செயல்பாடுகள்

சுரங்கம் மற்றும் உலோகவியலில் பயன்படுத்தப்படும் கனிமங்களை (இயற்கை எரிவாயு மற்றும் பெட்ரோலியம் தவிர) ஆய்வு செய்வதற்கும் சுரங்க அமைச்சகம் பொறுப்பாகும். சுரங்கங்கள் மற்றும் கனிமங்கள் (வளர்ச்சி மற்றும் ஒழுங்குமுறை) சட்டம், 1957 (எம்எம்டிஆர் சட்டம்) நிர்வாகத்திற்காக அலுமினியம், தாமிரம், துத்தநாகம், ஈயம், தங்கம், நிக்கல் போன்ற இரும்பு அல்லாத உலோகங்களையும், நிலக்கரி மற்றும் பழுப்பு நிலக்கரி போன்றவைகளை இது சுரங்கங்களில் தேடுகிறது. ஒரு தலைமைஅலுவலகம், ஒரு துணை அலுவலகம், மூன்று பொதுத்துறை நிறுவனங்கள் (*PSU*), மூன்று தன்னாட்சி அமைப்புகள் மற்றும் சுரங்க அமைச்சகத்தின் ஆதரவின் கீழ் செயல்படும் கூடுதல் முகமைகள் உள்ளது.
# சுரங்கங்கள் அமைச்சகம்

## இணைக்கப்பட்ட அலுவலகங்கள்

- இந்திய புவியியல் ஆய்வு மையம், கொல்கத்தா
- இந்தியச் சுரங்க பணியகம், நாக்பூர்
# சுரங்கங்கள் அமைச்சகம்

## இணைக்கப்பட்ட அலுவலகங்கள்

### பொதுத்துறை நிறுவனங்கள்

- தேசிய அலுமினிய நிறுவனம் (நால்கோ), புவனேஸ்வர்
- இந்துஸ்தான் காப்பர் லிமிடெட் (*HCL*), கொல்கத்தா
- கனிம ஆய்வு மற்றும் ஆலோசனை நிறுவனம் (*MECL*), நாக்பூர்
# சுரங்கங்கள் அமைச்சகம்

## இணைக்கப்பட்ட அலுவலகங்கள்

### தன்னாட்சி அமைப்புகள்

- ஜவகர்லால் நேரு அலுமினியம் ஆராய்ச்சி மேம்பாடு மற்றும் வடிவமைப்பு மையம் (*JNARDDC*), நாக்பூர்
- தேசிய பாறை இயந்திரவியல் நிறுவனம் (*NIRM*), கோலார்
- தேசிய சுரங்கத் தொழிலாளர்கள் நல நிறுவனம் (*NIMH*), நாக்பூர்
# சுரங்கங்கள் அமைச்சகம்

## இதனையும் காண்க

- இந்திய அரசு அமைச்சகங்களின் பட்டியல்
# நாராயண் ரானே

**நாராயண் ரானே** (*Narayan Rane*) (பிறப்பு: 10 ஏப்ரல் 1952), மகாராட்டிர மாநிலத்தைச் சேர்ந்த அரசியல்வாதியும், 13வது மகாராஷ்டிரா முதலமைச்சரும், தற்பொது இந்திய அரசின் குறு, சிறு, நடுத்தர தொழில்கள் அமைச்சரும் ஆவார்.  
இவர் முதலில் 1968 முதல் 2005 முடிய சிவசேனா கட்சியின் அரசியல்வாதியாக வளர்ந்து, பின்னர் 2005 முதல் 2017 முடிய இந்திய தேசிய காங்கிரசு கட்சியில் இணைந்தார். பின்னர் 2017-2019களில் மகாராஷ்டிரா சுவாபிமான் கட்சியை நிறுவினார். 2019இல் பாரதிய ஜனதா கட்சியில் இணைந்தார்.நரேந்திர மோதியின் இரண்டாம் அமைச்சரவையில் 7 சூலை 2021 முதல் குறு, சிறு, நடுத்தர தொழில்கள் அமைச்சராக உள்ளார்.
# நாராயண் ரானே

## இதனையும் காண்க

- குறு, சிறு, நடுத்தர தொழில்கள் அமைச்சகம்
# மலேசிய குடிவரவு துறை

**மலேசிய குடிவரவு துறை** (மலாய்: *Jabatan Imigresen Malaysia*; ஆங்கிலம்: *Immigration Department of Malaysia*) என்பது மலேசிய குடிமக்கள் (*Malaysian Citizens*), நிரந்தர குடியிருப்பாளர்கள் (*Permanent Residents*) மற்றும் வெளிநாட்டு வருகையாளர்களுக்கு (*Foreign Visitors*) சேவைகளை வழங்கும் மலேசிய நடுவண் அரசாங்கத்தின் ஓர் அரசு நிறுவனமாகும்.  
இந்தத் துறை மலேசிய உள்துறை அமைச்சின் (*Ministry of Home Affairs Malaysia*) கீழ் செயல்படுகிறது.
# மலேசிய குடிவரவு துறை

## பொது

### முக்கியப் பொறுப்புகள்

- கடவுச் சீட்டுகள் (*Passports*), பயண ஆவணங்கள் (*Travel Documents*), விசாக்கள் (*Visas*), கடவுச்சீட்டு அனுமதிகளை (*Passes and Permits*) வழங்குதல்.  
- அங்கீகரிக்கப்பட்ட நுழைவு இடங்களிலும்; மற்றும் வெளியேறும் இடங்களிலும்; மக்கள் நடமாட்டத்தை நிர்வகித்தல் மற்றும் கண்காணித்தல்  
- குடியேற்றச் சட்டம் 1959/63 (*Immigration Act 1959/63*); மற்றும் கடவுச்சீட்டுகள் சட்டம் (*1966 Passport Act 1966*) உட்பட அனைத்துக் குடியேற்றச் சட்டங்களையும் அமல்படுத்துதல்
# மலேசிய குடிவரவு துறை

## வரலாறு

மலேசிய குடிவரவுத் துறையின் முதல் தலைமையகம் 1947-ஆம் ஆண்டில் பினாங்கில் நிறுவப்பட்டது.  
குடிவரவுத் துறையின் தலைமையகம்; செப்டம்பர் 2004 வரை கோலாலம்பூர் மாநகர்ப் பகுதிக்குள் பலமுறை; பல இடங்களில் மாற்றப்பட்டது. கடைசியாக புத்ராஜெயாவின் கூட்டரசு அரசாங்க நிர்வாகப் பகுதிக்கு மாற்றப்பட்டது.
# குறு, சிறு, நடுத்தரத் தொழில்கள் அமைச்சகம்

**குறு, சிறு மற்றும் நடுத்தரத் தொழில்கள் அமைச்சகம்** என்பது இந்திய அரசின் அமைச்சகம் ஆகும். இது இந்தியாவில் உள்ள குறு, சிறு மற்றும் நடுத்தர நிறுவனங்கள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கான உச்ச நிர்வாக அமைப்பாகும். குறு, சிறு மற்றும் நடுத்தர தொழில் துறை அமைச்சர் ஜீதன் ராம் மாஞ்சி ஆவார்.
# குறு, சிறு, நடுத்தரத் தொழில்கள் அமைச்சகம்

## வரலாறு

சிறுதொழில் மற்றும் வேளாண் மற்றும் கிராமப்புற தொழில்கள் அமைச்சகம் அக்டோபர் 1999இல் உருவாக்கப்பட்டது. செப்டம்பர் 2001இல் இந்த அமைச்சகம் சிறுதொழில் அமைச்சகம் மற்றும் வேளாண் மற்றும் கிராமப்புற தொழில் அமைச்சகம் என இரண்டாகப் பிரிக்கப்பட்டது. 9 மே 2007 அன்று குறு, சிறு மற்றும் நடுத்தர தொழில்கள் அமைச்சகம் நிறுவப்பட்டது.
# குறு, சிறு, நடுத்தரத் தொழில்கள் அமைச்சகம்

## வழங்கும் சேவைகள்

- குறு, சிறு மற்றும் நடுத்தரத் தொழில் முனைவோர் மேம்பாட்டுக்கான கருவிகள், பயிற்சிக்கான வசதிகள் வழங்குதல்
- திட்டம் மற்றும் தயாரிப்பு விவரங்களை தயாரித்தல்
- தொழில்நுட்ப மற்றும் நிர்வாக ஆலோசனை வழங்குதல்
- ஏற்றுமதிக்கான உதவி செய்தல்
- மாசு மற்றும் ஆற்றல் தணிக்கை
இது பொருளாதார தகவல் சேவைகள், மேம்பாட்டிற்கான கொள்கை உருவாக்கத்தில் அரசுக்கு ஆலோசனை வழங்குகிறது. கள அலுவலகங்கள் மத்திய மற்றும் மாநில அரசுகளுக்கு இடையே பயனுள்ள இணைப்புகளாகவும் செயல்படுகின்றது.
# குறு, சிறு, நடுத்தரத் தொழில்கள் அமைச்சகம்

## வழங்கும் சேவைகள்

### தொடர்புடைய அமைப்புகள்

- MSME-எம் எஸ் எம் இ தொழில்நுட்ப மையம், பட்டி சோலான்
- மத்தியா கருவிகள் நிறுவனம் லூதியானா
- மத்திய கருவி விரிவாக்க மையம், நிலோக்கேரி
- இந்தோ-டானிஷ் கருவிகள் மையம், ஜாம்செட்பூர்
- ஒருங்கிணைந்த பயிற்சி மையம், நிலோக்கேரி
# குறு, சிறு, நடுத்தரத் தொழில்கள் அமைச்சகம்

## பணிகள்

இது மாநில அரசின் நிதியுதவியுடன் கைவினைஞர்கள் மற்றும் தொழிலாளர்களுக்கு தொழில்நுட்ப பயிற்சி அளிக்கிறது. இது பல்வேறு வளர்ச்சி நிறுவனங்களில் ஈடுபட்டுள்ள விரிவாக்க அலுவலர்களுக்கு பயிற்சி அளிக்கவும் ஏற்பாடு செய்கிறது. இது பட்டம்/பட்டயப் பொறியாளர்களுக்கான கோடைகால பயிற்சி திட்டங்களை வழங்குகிறது.
# குறு, சிறு, நடுத்தரத் தொழில்கள் அமைச்சகம்

## மைய அமைப்புகள்

- காதி மற்றும் கிராமத் தொழில்கள் ஆணையம்
- அமைப்புசாரா தொழில்முனைவோர் தேசிய ஆணையம்
- தேசிய சிறு தொழில்கள் நிறுவனம்
- தேசிய தலைமைத்துவப் பள்ளி
- குறு, சிறு மற்றும் நடுத்தர தொழில் நிறுவனங்களின் தேசிய நிறுவனம்
- தேசிய தொழில்முனைவோர் & சிறு வணிகர்கள் மேம்பாட்டு நிறுவனம்
# குறு, சிறு, நடுத்தரத் தொழில்கள் அமைச்சகம்

## முன்னெடுப்புகள்

### பிரதம அமைச்சர் வேலைவாய்ப்பு உருவாக்கல் திட்டம்

2008-09ஆம் ஆண்டில் குறு, சிறு நிறுவனங்களை நிறுவுவதன் மூலம் நாட்டில் சுய வேலைவாய்ப்பை மேம்படுத்துவதற்கான திட்டமாக தொடங்கப்பட்டது. இது கடனுடன் இணைக்கப்பட்ட மானியத் திட்டமாகும். இதில் உற்பத்தித் துறைக்கு 25 இலட்சம் மற்றும் சேவைத் துறைக்கு 1000 இலட்சம் வரை தகுதியான பயனாளிகளுக்கு கடன்கள் வழங்கப்படும். இதற்காக 35% வரை மானியம் வழங்கப்படுகிறது.  
காதி மற்றும் கிராமத் தொழில்கள் ஆணையம் மூலம் தேசிய அளவில் ஊரகப் பகுதிகளில் உள்ள தனி நபர்கள், பதிவு செய்யப்பட்டச் சங்கங்கள் மற்றும் தொண்டு நிறுவங்களுக்கு உற்பத்தித் தொழில் செய்ய கடனுடன் கூடிய மானியத் தொகை வழங்கப்படுகிறது.
# குறு, சிறு, நடுத்தரத் தொழில்கள் அமைச்சகம்

## இதனையும் காண்க

- இந்திய அரசு அமைச்சகங்களின் பட்டியல்
# ஸ்ரீ லுமே

**ஸ்ரீ ராஜமுர லுமாயா சோழன்** , அவரது சுருக்கமான பெயரான **ஸ்ரீ லுமேயில்** அறியப்பட்டவர், முதல் மன்னன் மற்றும் செபுவின் இந்தியமயமாக்கப்பட்ட ராஜாஹ்நாட்டின் நிறுவனர் ஆவார். காவியமான *அகினிட், பயோக் சா அடோங் தவாரிக்*, ஒரு பிசாயன் காவியக் கதையின் படி, ஸ்ரீ லுமே சோழ வம்சத்தின் பாதி தமிழர் மற்றும் பாதி மலாய் சிறிய இளவரசர் ஆவார். ஸ்ரீ லுமே ராஜா ஹுமாபோனின் தாத்தா ஆவார். அங்கினிட் என்ற விசயன் காவியக் கதையில் உள்ள வாய்வழி மரபுகளைத் தவிர, ஸ்ரீ லுமேயைப் பற்றி வேறு எந்த எழுத்துப் பதிவுகளும் குறிப்பிடாததால், அவர் ஒரு *அரை-புராண* நபர் என்று அழைக்கப்படலாம்.
# ஸ்ரீ லுமே

## பழம்பெருமை கதைகள்

ஸ்ரீ லுமே, அல்லது ராஜமுர லுமய சோழன், செபுவின் ராஜாஹ்நாட்டை நிறுவினார். அவர் சோழ வம்சத்தின் இளவரசன். ஆரம்பத்தில், அவர் தங்கள் இராணுவப் படைக்கு ஒரு தளத்தை நிறுவ மகாராஜாவால் நியமிக்கப்பட்டார்; அதற்கு பதிலாக, அவர் தனது சொந்த ராஜ்யத்தை உருவாக்கினார், அதை அவர் தனது மகன் ஸ்ரீ அல்ஹோ மற்றும் ஸ்ரீ யூகோப் ஆகியோருடன் ஆட்சி செய்தார்; அவர்கள் சியாலோ என அழைக்கப்படும் தெற்கே ஆட்சி செய்தனர், இதில் வல்லாடோலிட், கார்கார், சாண்டாண்டர் வரை இருந்தனர்.  
அஜினிட் காவியம், பயோக் சா அடோங் தாவாரிக், ஸ்ரீ லுமே தனது மகன் ஸ்ரீ அல்ஹோவுடன் சுக்போவில் குடியேறினார், சியாலோ என அழைக்கப்படும் தெற்கில் வல்லடோலிட், கார்கார், சாண்டாண்டர் வரை ஆட்சி செய்தார். ஸ்ரீ லுமே சிங்கபாலா நகரத்தை நிறுவினார், இது ராஜாநாட்டின் தலைநகரமாக மாறியது மற்றும் இப்போது செபு நகரம் வடக்கு மாவட்டத்தில் உள்ள மாபோலோவின் ஒரு பகுதியாகும்.
# ஸ்ரீ லுமே

## பழம்பெருமை கதைகள்

### போர் பிரச்சாரங்கள்

தங்கம், மட்பாண்டங்கள் மற்றும் அடிமைகள் போன்ற விலைமதிப்பற்ற பொருட்களைத் தேடி செபு தீவில் படையெடுத்துக் கொண்டிருந்த மிண்டனாவோவைச் சேர்ந்த மாகலோஸ் அல்லது அமைதியை அழிப்பவர்களான முஸ்லீம் மோரோ வீரர்களுடன் ஸ்ரீ லுமே சண்டையிட்டார். ஸ்ரீ லுமே மோரோ முஸ்லிம் ரவுடிகள் மற்றும் மிண்டானாவோவிலிருந்து அடிமைகளைப் பாதுகாப்பதில் அவரது கடுமையான கொள்கைகளுக்காக குறிப்பிடத்தக்கவர். படையெடுப்பாளர்களைத் தடுக்க அவர் எரிந்த பூமி உத்திகளைப் பயன்படுத்தி, நகரத்திற்கு காங் ஸ்ரீ லுமேயாங் சுக்பு (அதாவது "ஸ்ரீ லுமேயின் பெரும் நெருப்பு") என்ற பெயரை உருவாக்கியது, இது பின்னர் சுக்பு ("வெந்துபோன பூமி") என்று சுருக்கப்பட்டது.  
மற்ற நாட்டுப்புறக் கதைகளில், மகலோஸ் பிரச்சனை, பழம்பெரும் டத்தூ தயாவின் காலத்தில் ஆரம்பகால மலாய் குடியேறியவர்கள், வரவிருக்கும் தாக்குதல்களுக்கு எதிராக சமூகத்தைக் கண்காணிக்க ஒரு கண்காணிப்பு கோபுரத்தைக் கட்டியவர்.
# ஸ்ரீ லுமே

## பழம்பெருமை கதைகள்

### வாழ்வின் முடிவு

அவர் போரில் இறந்தார், மிண்டனாவோவிலிருந்து மகலோஸ் என்று அழைக்கப்படும் முஸ்லீம் மோரோ கடற்கொள்ளையர்களுடன் சண்டையிட்டார்.
# ஸ்ரீ லுமே

## ஆதாரங்கள்

அங்கினிட் காவியம் ஸ்ரீ லுமே, அவரது படைப்புகள், அவர் எங்கிருந்து வந்தார், மற்றும் அவர் ராஜாநாட்டை எவ்வாறு நிறுவினார் என்று குறிப்பிடப்பட்டுள்ளது:
# இராமானுசன் கணித பூங்கா

**இராமானுசன் கணித பூங்கா** (*Ramanujan Math Park*) என்பது ஆந்திரப் பிரதேசத்தின் சித்தூரில் உள்ள குப்பத்தில் அமைந்துள்ள அகத்தியர் வளாக படைப்பாற்றல் ஆய்வகத்தில் உள்ள கணிதக் கல்விக்காக அர்ப்பணிக்கப்பட்ட இந்திய அருங்காட்சியகம் மற்றும் செயல்பாட்டு மையமாகும். இது அருகிலுள்ள சென்னை மாநிலத்தை (தமிழ்நாடு) சேர்ந்த இந்தியக் கணிதவியலாளர் சீனிவாச இராமானுசன் (1887-1920) நினைவாகப் பெயரிடப்பட்டது. இது அகத்திய பன்னாட்டு அறக்கட்டளை மற்றும் கயனோம் என்ற இலாப நோக்கற்ற நிறுவனங்களின் கூட்டுத் திட்டமாகும்.  
அகத்தியர் கற்பித்தல் முறைகளுக்குப் பெயர் பெற்றது மற்றும் கணித பூங்கா இந்த பாரம்பரியத்தைப் பின்பற்றுகிறது. பூங்காவில் உட்புற மற்றும் வெளிப்புற கண்காட்சிகள் மற்றும் ஊடாடும் தொடுதிரை நிலையங்கள் உள்ளன. இவை அனைத்தும் கணித அனுபவத்தை மேம்படுத்த வடிவமைக்கப்பட்டுள்ளது. இந்த கணிதப் பூங்கா அனுபவத்தை இந்தியாவில் பிற இடங்களில் உள்ள அரசு நடத்தும் பள்ளிகளிலும் ஏற்படுத்தும் திட்டம் உள்ளது.
# இராமானுசன் கணித பூங்கா

## வரலாறு

இராமானுசன் கணிதப் பூங்காவானது, சுஜாதா ராம்துரை மற்றும் அவரது கணவர் சீனிவாசன் ராம்துரை மற்றும் அருகிலுள்ள கோலாரில் உள்ள இந்தியக் கணிதத் தொடர்பாளர் வி. எஸ். எஸ். சாசுதிரியால் உருவாக்கப்பட்டு, ஓரளவு நிதியளிக்கப்பட்டுச் செயல்படுத்தப்பட்டது. இது 2017 திசம்பர் 22, இராமானுசன் பிறந்த நாளில் தேசிய கணித நாளில் துவக்கிவைக்கப்பட்டது.
# ராஞ்சி அறிவியல் மையம்

**ராஞ்சி அறிவியல் மையம்** (*Ranchi Science Centre*) இந்தியாவின் சார்க்கண்டு மாநிலத்தில் உள்ள முதல் அறிவியல் காட்சியகம் ஆகும். சார்க்கண்டு அரசின் அறிவியல் மற்றும் தொழில்நுட்பத் துறையின் அறிவியல் மற்றும் தொழில்நுட்பத்திற்கான சார்கண்டு மன்றத்தின் கீழ் உள்ளது. மூலதனச் செலவில் ராஞ்சி நகரை ஒட்டியுள்ள தாகூர் மலைக்கு அருகில் உள்ள சிரௌண்டி கிராமத்தில், சார்கண்டு அரசால் வழங்கப்பட்ட 13 ஏக்கர் நிலப்பரப்பில் 42,000 சதுர மீட்டர் பரப்பளவில் மூன்று நிரந்தர கருப்பொருள் காட்சியகங்களைக் கொண்டு இந்த மையம் அமைக்கப்பட்டுள்ளது. ரூ. 87.5 கோடி அல்லது $1,374,494 செலவினை சார்கண்டு அரசும் இந்திய அரசும் சமமாகப் பகிர்ந்து கொண்டது. இந்த அறிவியல் மையத்தை தேசிய அறிவியல் அருங்காட்சியகங்கள் சபை உருவாக்கியுள்ளது. இது இந்தியா அரசின் கலாச்சார அமைச்சகத்தின் ஒரு பிரிவாகும். இந்த மையம் 29 நவம்பர் 2010 அன்று முதல்வர் அருச்சுன் முண்டாவால் திறந்து வைக்கப்பட்டது.
# ராஞ்சி அறிவியல் மையம்

## காட்சியகங்கள்

- வேடிக்கை அறிவியல்
- அறிவியல் விடயங்கள் செயல்பாட்டு பகுதி
- சார்கண்டு செல்வம்
# ராஞ்சி அறிவியல் மையம்

## அறிவியல் பூங்கா

சுமார் 8 ஏக்கர் பரப்பளவில், வரலாற்றுக்கு முந்தைய விலங்குகள், எளிய இயந்திரங்கள், ஒலி, ஒளியியல், ஊசல் மற்றும் நிலையான மாதிரிகள் ஆகியவற்றில் பல ஊடாடும் கண்காட்சிகள் உள்ளன.
# ராஞ்சி அறிவியல் மையம்

## மற்ற வசதிகள்

- முப்பரிமாண காட்சியகம்
- கலையரங்கம்
- வாகன நிறுத்தம்
- குழந்தைகளுக்கான அறிவியல் காட்சியகம்
- கணினி கூடம்
- மாநாட்டு அறை
- கண்காட்சி வளர்ச்சி ஆய்வகம்
- அலுவலகம்
- அறிவியல் விளக்கப் பகுதி
- அறிவியல் நூலகம்
- *தாரமண்டலம்* அல்லது குவிமாடம் கையடக்க கோளரங்கம்
- தற்காலிக கண்காட்சி கூடம்
# மண்டல அறிவியல் மையம், சாலக்குடி

**மண்டல அறிவியல் மையம், சாலக்குடி** (*Regional Science Centre, Chalakudy*) என்பது இந்தியாவின் கேரளாவின் திருச்சூர் மாவட்டத்தில் சாலக்குடியில் அமைந்துள்ள ஒரு அறிவியல் அருங்காட்சியகம் ஆகும். இது கேரள அரசாங்கத்தால் நிறுவப்பட்ட தன்னாட்சி நிறுவனமாகும். இது பொது மக்களிடையே, குறிப்பாகக் குழந்தைகளிடையே அறிவியல் மற்றும் அறிவியல் மனநிலையைப் பிரபலப்படுத்துவதற்கான ஒரு மையமாக உள்ளது. இது 2021-ல் செயல்படத் தொடங்கியது.
# மண்டல அறிவியல் மையம், சாலக்குடி

## நோக்கம்

அறிவியல் மற்றும் அதன் அடிப்படைக் கோட்பாடுகள் குறித்து பொதுமக்களிடையே, குறிப்பாக மாணவர்களிடையே அறிவைப் பரப்பும் நோக்கத்தில், இந்த மண்டல அறிவியல் மையம் கேரள அரசால் தொடங்கப்பட்டுள்ளது. கேரள மாநில அறிவியல் மற்றும் தொழில்நுட்ப அருங்காட்சியகத்தின் கீழ் வரும் இந்த மையம், மாணவர்கள் அறிவியலில் சோதனைகள் மற்றும் ஆராய்ச்சி நிகழ்ச்சிகளை நடத்த உதவும்.  
சாலக்குடி மண்டல அறிவியல் மையம், தேசிய அறிவியல் அருங்காட்சியகத்தின் 'புதுமை மையங்களில்' ஒன்றாகும்.
# மண்டல அறிவியல் மையம், சாலக்குடி

## வரலாறு

சாலக்குடி மண்டல அறிவியல் மையத்திற்கான அடிக்கல் 2010-ல் நாட்டப்பட்டது. இது பிப்ரவரி 2021-ல் செயல்பாட்டுக்கு வந்தது.
# மண்டல அறிவியல் மையம், சாலக்குடி

## மையம்

சாலக்குடி அறிவியல் மையம் கேரளாவின் மூன்றாவது மண்டல அறிவியல் மையமாகும் (மற்ற இரண்டும் கோழிக்கோடு மற்றும் திருவனந்தபுரத்தில் அமைந்துள்ளது). இம்மையத்தின் முக்கிய ஈர்ப்பாக 5000 சதுர அடி கோளரங்கம் உள்ளது. இம்மையம் மையம் 3 தளங்களில் அமைந்துள்ளது.  
இலக்கு வைக்கப்பட்ட நான்கு அறிவியல் காட்சியகங்களில், பொது அறிவியல் காட்சியகம் மற்றும் கணிதக் காட்சியகம் தற்போது செயல்பட்டு வருகின்றன.
# மண்டல அறிவியல் மையம், சாலக்குடி

## அமைவிடம்

திருச்சூர் மாவட்டம் சாலக்குடியில் பனம்பிள்ளி நினைவு அரசு கல்லூரி அருகே நான்கு ஏக்கர் நிலப்பரப்பில் இந்த மையம் அமைந்துள்ளது.
# மண்டல அறிவியல் மையம், சாலக்குடி

## நுழைவுக் கட்டணம்

அறிவியல் மையத்தில் நான்கு வயதுக்குட்பட்ட குழந்தைகளுக்கு அனுமதி இலவசம். பெரியவர்களுக்கு நுழைவுக்கட்டணம் ரூ.20 மற்றும் நான்கு முதல் பன்னிரண்டு வயதுக்குட்பட்ட குழந்தைகளுக்கு நுழைவுக்கட்டணம் ரூ.10 ஆகும்.
# பாரதி (தமிழ் நடிகை)

**பாரதி** என்பவர் தமிழ் திரையுலக நடிகை ஆவார். இவர் தமிழ் மற்றும் மலையாளத் திரைப்படங்களில் நடித்துள்ளார். இவர் ஜெயா தொலைக்காட்சி, சன் தொலைக்காட்சி தொடர்களிலும் நடித்துள்ளார்.  
இவர் 2007 இல் பத்மாமகன் இயக்கத்தில் அம்முவாகிய நான் திரைப்படத்தில் நடித்தமைக்காக அறியப்படுகிறார்.
# பாரதி (தமிழ் நடிகை)

## திரைப்படவியல்

; திரைப்படம்
- *குறிப்பில் மற்ற மொழி படங்கள் குறிப்பிடப்பட்டுள்ளது.*
| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2003 | *அரசு* | மீராவின் தோழி |  |
| 2003 | வெல் டன்'' | தாமரையின் தோழி |  |
| 2003 | *எனக்கு 20 உனக்கு 18* | கல்லூரி மாணவி |  |
| 2004 | *கேம்பஸ்* | Student |  |
| 2005 | *வெற்றிவேல் சக்திவேல்* | செல்வி |  |
| 2006 | *லயா* |  |  |
| 2006 | *யுகா* | Bhuvana |  |
| 2007 | *அம்முவாகிய நான்* | அம்மு |  |
| 2008 | *நெஞ்சத்தைக் கிள்ளாதே* | ஆனந்தி |  |
| 2008 | *ஆயுதம்* | ரைசா | மலையாளத் திரைப்படம் |
| 2009 | *சற்றுமுன் கிடைத்த தகவல்* | தேன்மொழி |  |
| 2009 | *ஆடாத ஆட்டமெல்லாம்* | திவ்யா |  |  
; தொலைக்காட்சி
- *ருத்ரம்* (ஜெயா தொலைக்காட்சி)
- *அதே கண்கள்* (ஜெயா தொலைக்காட்சி)
- கல்யாணி (சூர்யா தொலைக்காட்சி)
- *சொந்த பந்தம்* (சன் தொலைக்காட்சி)
# மலேசிய திறன் மேம்பாட்டு துறை

மலேசிய குடிமக்களுக்கான பயிற்சி திறன்களை ஒருங்கிணைப்பதற்கும்; பயிற்சி திறன்களை ஒரே இலக்கில் கட்டுப்படுத்துவதற்கும் (*Co-ordination and Control of Training Skills for Malaysian Citizens*); வேலை நிபுணத்துவம் மற்றும் திறமைகளை மதிப்பிடுவதற்கான தரநிலைகளை ஆராய்ந்து உருவாக்குவதற்கும் (*Researches and Develops Standards to Evaluate Job Expertise and Competency*); 1989 மே 2-ஆம் தேதி மலேசிய திறன் மேம்பாட்டு துறை தோற்றுவிக்கப்பட்டது.
# மலேசிய திறன் மேம்பாட்டு துறை

## பொது

திறன் மேம்பாட்டுத் துறை (*Department of Skills Development*), முன்பு தேசிய தொழிற்பயிற்சி மன்றம் (மலாய்: *Majlis Latihan Vokasional Kebangsaan* (**MLVK**); ஆங்கிலம்: *National Vocational Training Council*) என அழைக்கப்பட்டது; இது மனிதவள அமைச்சின் கீழ் உள்ள ஒரு துறையாகும்.  
1989 மே 2-இல் நிறுவப்பட்ட தேசிய பயிற்சி மற்றும் சான்றிதழ் கைவினை வாரியத்தை (மலாய்: *Lembaga Latihan Perindustrian dan Persijilan Ketukangan Kebangsaan* (**LLPPKK**); ஆங்கிலம்: *National Training and Certification Craft Board*) மறுசீரமைப்பு செய்ததன் மூலம் திறன் மேம்பாட்டுத் துறை உருவானது.  
1971-ஆம் ஆண்டு தேசிய திறன் மேம்பாட்டுச் சட்டம் 2006 (சட்டம் 652); 2006 செப்டம்பர் 1-ஆம் தேதி நடைமுறைக்கு வந்த பிறகு *Majlis Latihan Vokasional Kebangsaan* (**MLVK**) என்ற பெயர் *Jabatan Pembangunan Kemahiran Malaysia* (**JPK**) என பெயர் மாற்றம் செய்யப்பட்டது.
# மலேசிய திறன் மேம்பாட்டு துறை

## அமைப்பு

இந்தத் திறன் மேம்பாட்டுத் துறைக்கு தலைமை இயக்குநர் ஒருவர் தலைமை தாங்குகிறார்; துணை தலைமை இயக்குநர் ஒருவர்; மற்றும் சட்ட ஆலோசகர் ஒருவர் உதவி செய்கிறார்கள்.  
திறன் மேம்பாட்டுத் துறையின் செயல்பாடுகள் மேலும் 14 நிறுவனங்களுக்கும் வழங்கப்பட்டு உள்ளன. ஒவ்வொரு நிறுவனமும் ஓர் இயக்குனரால் வழிநடத்தப்படுகிறது.
# மலேசிய திறன் மேம்பாட்டு துறை

## அங்கீகரிக்கப்பட்ட மையங்கள்

திறன் மேம்பாட்டுத் துறையினால் அங்கீகரிக்கப்பட்ட மையங்களில் படிப்பை முடிக்கும் பயிற்சியாளர்களுக்கு மலேசிய திறன்கள் சான்றிதழ்கள் வழங்கப் படுகின்றன. அங்கீகாரம் பெற்ற மையங்கள் பின்வருமாறு பிரிக்கப்பட்டு உள்ளன:  
- அங்கீகரிக்கப்பட்ட பொது மையங்கள்
- (*Public Approved Centres*)
- அங்கீகரிக்கப்பட்ட தனியார் மையங்கள்
- (*Private Approved Centres*)
- அங்கீகரிக்கப்பட்ட தொழில்துறை மையங்கள்
- (*Industrial Approved Centres*)
- அங்கீகரிக்கப்பட்ட சங்க மையங்கள்
- (*Association Approved Centres*)
- அங்கீகரிக்கப்பட்ட தேசிய இரட்டைப் பயிற்சி (**NDT**) மையங்கள்
- (*National Dual Training Approved Centres*) (**NDT**)
# தகவல் தொடர்பு அமைச்சகம், இந்தியா

**இந்தியத் தொலைத்தொடர்பு அமைச்சகம்** (*Ministry of Communications*) என்பது இந்திய அரசின் அமைச்சகங்களில் ஒன்றாகும். இதன் அமைச்சர் அஸ்வினி வைஷ்னவ் மற்றும் இணை அமைச்சர் தேவுசிங் சௌகான் ஆவர். இந்த அமைச்சகத்தின் கீழ் இந்தியத் தொலைத் தொடர்புத் துறை மற்றும் இந்திய அஞ்சல் துறைகள் செயல்படுகிறது. 19 சூலை 2016 அன்று தகவல் தொடர்பு மற்றும் தகவல் தொழில் நுட்ப அமைச்ச்கத்தை பிரித்து இந்த அமைச்சகம் நிறுவப்பட்டது.
==அமைச்சகத்தின் கீழ் உள்ள பொதுத்துறை நிறுவனங்கள்===
- பிஎஸ்என்எல்
- இந்திய தொலைபேசி தொழில் நிறுவனம்
- பாரத் அகண்ட அலைக்கற்றை வலையமைப்பு
- இந்திய தொலைத்தொடர்பு ஆலோசனை நிறுவனம்
# தகவல் தொடர்பு அமைச்சகம், இந்தியா

### ஆய்வு அமைப்பு

- தொலைத்தொடர்பு கருவிகள் மேம்பாடு மையம்
# தகவல் தொடர்பு அமைச்சகம், இந்தியா

### சிறப்பு அலகுகள்

- கம்பியற்ற தொலைத்தொடர்புக்கு திட்டமிடல் மற்றும் ஒருங்கிணைப்பு பிரிவு
- தொலைத்தொடர்பு பொறியியல் மையம்
- தொலைத்தொடர்பு கணக்குகளின் கட்டுப்பாட்டாளர்
- தொலைத்தொடர்பு அமலாக்கம் மற்றும் கண்காணிப்பு மையம்
# தகவல் தொடர்பு அமைச்சகம், இந்தியா

### இலக்குகள்

- இ-அரசு: இ-சேவைகளை வழங்குவதற்கான மின் உள்கட்டமைப்பை வழங்குதல்
- இ-இன்டஸ்ட்ரி: மின்னணு கருவிகள் உற்பத்தி மற்றும் ஐடி-ஐடிஇஎஸ் துறையை மேம்படுத்துதல்
- இ-புதுமை/ஆர்&டி: ஆர்&டி கட்டமைப்பை செயல்படுத்துதல் - ஐசிடி&இயின் வளர்ந்து வரும் பகுதிகளில் புதுமை/ஆர்&டி உள்கட்டமைப்பை உருவாக்குதல்/ஆர்&டி மொழிபெயர்ப்புக்கான பொறிமுறையை நிறுவுதல்
- இ-கற்றல்: மின்-திறன் மற்றும் அறிவு நெட்வொர்க்கை மேம்படுத்துவதற்கான ஆதரவை வழங்குதல்
- இ-பாதுகாப்பு: இந்தியாவின் இணைய இடத்தைப் பாதுகாத்தல்
- இணைய நிர்வாகம்: இணைய நிர்வாகத்தின் உலகளாவிய தளங்களில் இந்தியாவின் பங்கை மேம்படுத்துதல்.
# தகவல் தொடர்பு அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# அமர்ஜீத் கவுர்

**அமர்ஜீத் கவுர்** (*Amarjeet Kaur*, பிறப்பு 2 ஏப்ரல் 1952) என்பவர் ஒரு இந்திய அரசியல்வாதி மற்றும் இந்தியப் பொதுவுடைமைக் கட்சின் தேசிய செயலக உறுப்பினர் ஆவார். இவர் அகில இந்திய தொழிற்சங்க காங்கிரசின் பொதுச் செயலாளராக உள்ளார். 1936 இல் ஏஐடியுசி பொதுச் செயலாளராக மணிபென் காராவுக்கு பின்னர், சுதந்திர இந்தியாவில் மத்திய தொழிற்சங்கம் ஒன்றின் தலைமைப் பொறுப்பில் இருக்கும் முதல் பெண்மணி ஆவார்.  
கவுர் 1979 முதல் ஏழு ஆண்டுகள் அகில இந்திய மாணவர் கூட்டமைப்பின் (AISF) இரண்டாவது பெண் பொதுச் செயலாளராகவும், 1999 முதல் 2002 வரை இந்தியப் பெண்களின் தேசிய கூட்டமைப்பின் (NFIW) பொதுச் செயலாளராகவும் இருந்துள்ளார். 1994 முதல் 2017 வரை ஏஐடியுசி தேசிய செயலாளராக இருந்தார். இவர் மாணவியாக இருந்த காலத்தில், விலைவாசி உயர்வு தொடர்பான இ.பொ.க.யின் போராட்டத்தில் கலந்துகொண்டதற்காக 1972 இல் 10 நாட்கள் தில்லி சிறையில் அடைக்கப்பட்டார். மேலும் 1977 இல் அலிகார் முஸ்லிம் பல்கலைக்கழக கலவரம் தொடர்பாக ஜாமியா-ஜேஎன்யு-டெல்லி பல்கலைக்கழக மாணவர்களின் கூட்டுப் போராட்டத்திற்காக நான்கு நாட்கள் சிறையில் அடைக்கப்பட்டார்.
# கூட்டுறவு அமைச்சகம், இந்தியா

**கூட்டுறவு அமைச்சகம்**[2] என்பது இந்திய அரசின் அமைச்சகங்களில் ஒன்றாகும். இந்த அமைச்சகம் வேளாண்மை அமைச்சகத்திலிருந்து பிரித்து[3] சூலை 2021 ஆண்டில் நிறுவப்பட்டது. இதன் அமைச்சர் அமித் சா ஆவார். இதன் இணை அமைச்சர் பி. எல். வர்மா ஆவார். இந்த அமைச்சகமானது இந்தியாவில் கூட்டுறவு இயக்கத்தை வலுப்படுத்த தனியான நிர்வாகம், சட்டம் மற்றும் கொள்கை கட்டமைப்பை வழங்குகிறது.  
கீழ்மட்ட அளவில் கூட்டுறவுகளை வலுப்படுத்துவதில் அமைச்சகம் செயல்படுத்துவதுடன்,[4][5] கூட்டுறவுகள் இடையே 'பரிவர்த்தனைகளை எளிமையாக்குவதற்கான' செயல்முறைகளை நெறிப்படுத்தவும், பன்மாநில கூட்டுறவுகளின் (MSCS) வளர்ச்சியை மேம்படுத்த செயல்படுகிறது. 1][6]
# கூட்டுறவு அமைச்சகம், இந்தியா

## நோக்கங்கள்

அமைச்சகம் பின்வரும் நோக்கங்களுடன் நிறுவப்பட்டது:[7]
ஒத்துழைப்பின் மூலம் செழிப்பு பார்வையை உணர்த்துதல். கூட்டுறவு நிறுவனங்களுக்கான ‘எளிதாக வணிகம் செய்வதற்கான’ செயல்முறைகளை ஒழுங்குபடுத்துதல் மற்றும் பன்மாநில கூட்டுறவுகளின் (MSCS) வளர்ச்சியை செயல்படுத்துதல். நாட்டில் கூட்டுறவு இயக்கங்களை வலுப்படுத்த தனியான நிர்வாக, சட்ட மற்றும் கொள்கை கட்டமைப்பை வழங்குதல். அடித்தளம் வரை சென்றடையும் உண்மையான மக்கள் அடிப்படையிலான இயக்கமாக கூட்டுறவு ஆழப்படுத்துதல்.
# கூட்டுறவு அமைச்சகம், இந்தியா

## அமைச்சகத்தின் கீழுள்ள தேசிய அளவிலான நிறுவனங்கள்

- தேசிய பால்பண்ணை மேம்பாட்டு வாரியம்
- தேசிய கூட்டுறவு ஒன்றியம், இந்தியா
- மாநில கூட்டுறவு வங்களின் தேசியக் கூட்டமைப்பு
- நகர கூட்டுறவு வங்கிகள் மற்றும் கூட்டுறவு கடன் சங்கங்களின் தேசியக் கூட்டமைப்பு
- நில வள கூட்டுறவு வங்கிகளின் தேசியக் கூட்டமைப்பு
- தொழில் கூட்டுறவு வங்கிகளின் தேசியக் கூட்டமைப்பு
- நுகர்வோர் கூட்டுறவுகளின் தேசியக் கூட்டமைப்பு
- தொழிலாளர் கூட்டுறவு சங்கங்களின் தேசியக் கூட்டமைப்பு
- கூட்டுறவு வீட்டுவசதி சங்கங்களின் தேசியக் கூட்டமைப்பு
- தொழிற் கூட்டுறவு சங்கங்களின் தேசியக் கூட்டமைப்பு
- இந்திய விவசாயிகள் உரக் கூட்டுறவு நிறுவனம்/இப்கோ
- பாரதி கூட்டுறவு நிறுவனம்
- அனைத்திந்திய கூட்டுறவு நூற்பாலைகள் கூட்டமைப்பு
- அனைத்திந்திய கைத்தறி துணிகள் விற்பனை கூட்டுறவு சங்கம்
- மீனவர் கூட்டுறவு சங்கங்களின் தேசியக் கூட்டமைப்பு
- புகையிலை உற்பத்தியாளர் கூட்டுறவு சங்கங்களின் தேசியக் கூட்டமைப்பு
- மலைவாழ் பூர்வகுடியினர் கூட்டுறவு விற்பனை சங்கங்களின் கூட்டமைப்பு
- கூட்டுறவு சர்க்கரை ஆலைகளின் தேசியக் கூட்டமைப்பு
- வேளாண் விற்பனை கூட்டுறவு சங்கங்களின் தேசியக் கூட்டமைப்பு
# கூட்டுறவு அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# வடகிழக்கு பிரதேச மேம்பாட்டு அமைச்சகம், இந்தியா

**வடகிழக்கு பிராந்திய மேம்பாட்டு அமைச்சகம்**, செப்டம்பர் 2001இல் நிறுவப்பட்ட இந்திய அரசின் அமைச்சகமாகும். இது வடகிழக்கு இந்தியாவில் உள்ள அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகிய எட்டு மாநிலங்களின் சமூக-பொருளாதார வளர்ச்சி தொடர்பான விஷயங்களைக் கையாள்வதற்காக இந்த அமைச்சகம் செயல்படுகிறது இந்த அமைச்சகத்தின் நோக்கம் வடகிழக்கு இந்தியாவின் உள்கட்டமைப்பு தடைகளை நீக்குதல், குறைந்தபட்ச அடிப்படை சேவைகளை வழங்குதல், தனியார் முதலீட்டுக்கான சூழலை உருவாக்குதல், பாதுகாப்பு மற்றும் நீடித்த அமைதிக்கான தடைகளை நீக்குதல் உள்ளிட்ட பொருளாதார வளர்ச்சியில் மத்திய அமைச்சகங்கள் / துறைகள் மற்றும் வடகிழக்கு பிராந்தியத்தின் மாநில அரசுகளுக்கு இடையே ஒரு ஒருங்கிணைப்பாளராக இந்த அமைச்சகம் செயல்படுகிறது.
தற்போதைய வடகிழக்கு பிராந்தியத்தின் வளர்ச்சி அமைச்சகத்தின் அமைச்சர் ஜி. கிஷன் ரெட்டி மற்றும் இணை அமைச்சர் பி. எல். வர்மா ஆவார்.
# வடகிழக்கு பிரதேச மேம்பாட்டு அமைச்சகம், இந்தியா

## செயல்பாடுகள் மற்றும் பொறுப்புகள்

வடகிழக்கு பிராந்திய மேம்பாட்டுத் துறை 2001இல் உருவாக்கப்பட்டது மற்றும் மே 2004இல் ஒரு முழு அளவிலான அமைச்சகத்தின் தகுதியைப் பெற்றது. இந்த அமைச்சகம் முக்கியமாக வடக்கு-கிழக்கு பிராந்தியத்தின் பொருளாதார வளர்ச்சிக்கான உள்கட்டமைப்பை உருவாக்குவதில் அக்கறை கொண்டுள்ளது.
# வடகிழக்கு பிரதேச மேம்பாட்டு அமைச்சகம், இந்தியா

## செயல்பாடுகள் மற்றும் பொறுப்புகள்

### முக்கியச் செயல்பாடுகள்

வடகிழக்கு இந்தியாவின் மாநில அரசுகளுடன், பிற மத்திய அமைச்சகங்களுடன் ஒருங்கிணைப்பு ஏற்படுத்துகிறது.
# வடகிழக்கு பிரதேச மேம்பாட்டு அமைச்சகம், இந்தியா

## நிறுவனங்கள்

அமைச்சகத்தின் கீழ் பின்வரும் அமைப்புகள் செயல்படுகின்றன:
- வடகிழக்கு பிராந்திய மேம்பாட்டு நிதி நிறுவனம்
- வடகிழக்கு பிராந்திய வேளாண் சந்தைப்படுத்தல் கழகம்
- சிக்கிம் சுர்ங்க நிறுவனம்
- வடகிழக்கு கைத்தறி மற்றும் கைவினைப் பொருட்கள் மேம்பாட்டுக் கழகம்
# வடகிழக்கு பிரதேச மேம்பாட்டு அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# சுசாமா சென்

**சுசாமா சென்** (*Sushama Sen*)(பிறப்பு 25 ஏப்ரல் 1889, இறந்த தேதி தெரியவில்லை) என்பவர் இந்திய அரசியல்வாதி நாடாளுமன்ற மேனாள் உறுப்பினரும் ஆவார். பீகார் மாநிலத்தினைச் சேர்ந்த இவர் இந்தியத் தேசிய காங்கிரசின் உறுப்பினராக உறுப்பினர் ஆவார். இவர் பீகாரின் பகல்பூர் தெற்கு நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக 1952ஆம் ஆண்டு தேர்ந்தெடுக்கப்பட்டார்.
# சந்திர பானு தேவி

**சந்திர பானு தேவி** (*Chanra Bhanu Devi*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார்.பீகாரைச் சேர்ந்த தேவி பீகாரில் உள்ள பாலியா நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக 1984ஆம் ஆண்டு தேர்ந்தெடுக்கப்பட்டார்.
# தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை

**தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை** (மலாய்: *Jabatan Perlindungan Hidupan Liar dan Taman Negara Semenanjung Malaysia*; (**PERHILITAN**); ஆங்கிலம்: *Department of Wildlife and National Parks of Peninsular Malaysia*); என்பது மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சின் (*Ministry of Natural Resources, Climate Change and Environment of Malaysia*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.  
இந்தத் துறை தீபகற்ப மலேசியாவில் உள்ள வனவிலங்குகள் மற்றும் தேசிய பூங்காக்களின் பாதுகாப்பு, மேலாண்மை மற்றும் பாதுகாப்பிற்கு (*Protection, Management and Preservation of Wildlife and National Parks*) பொறுப்பு வகிக்கிறது.
# தீபகற்ப மலேசியாவின் காட்டுயிர் மற்றும் தேசிய பூங்காக்கள் துறை

## பொது

வனவிலங்கு பாதுகாப்பு சட்டம், 1972-இன் கீழ் (*Wildlife Protection Act, 1972*) இத்துறை நிறுவப்பட்டது. இது தீபகற்ப மலேசியாவில் உள்ள அனைத்து மாநில வனவிலங்கு துறைகளையும் (*Game Departments*) ஒருங்கிணைக்கிறது.  
2006-ஆம் ஆண்டு முதல், இத்துறையானது மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சில்; ஒரு தலைமை இயக்குனரின் தலைமையில் கீழ் செயல்படுகிறது.  
சபா மாநிலத்தில் காட்டுயிர் மற்றும் தேசிய பூங்காக்கள் துறை என்பது
சபா வனவிலங்கு துறை (*Sabah Wildlife Department*) மற்றும் சபா பூங்காக்கள் (*Sabah Parks*) ஆகிய இரு துறைகளின் கீழ் உள்ளது; சரவாக் மாநிலத்தில், இத்துறை சரவாக் வனக் கழகத்தின் (*Sarawak Forest Corporation*) கீழ் உள்ளது.
# வீரமாச்சனேனி விமலா தேவி

**வீரமாச்சனேனி விமலா தேவி** (*Viramachaneni Vimla Devi*)(15 சூலை 1928 &#x2013; 1967) என்பவர் இந்திய அரசியல்வாதியும் நாடாளுமன்ற மேனாள் உறுப்பினரரும் ஆவார். தேவி ஆந்திரப் பிரதேசத்தினைச் சேர்ந்தவர் ஆவார். இவர் 1962ஆம் ஆண்டு நடைபெற்ற இந்திய நாடாளுமன்றத் தேர்தலில் இந்தியப் பொதுவுடைமைக் கட்சியின் வேட்பாளராக எலூரு மக்களவைத் தொகுதியிலிருந்து மூன்றாவது மக்களவை உறுப்பினராகத் தேர்ந்தெடுக்கப்பட்டார்.
# கமலா குமாரி

**கமலா குமாரி** (*Kamla Kumari*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். பீகார் மாநிலத்தினைச் சேர்ந்த கமலா குமாரி, இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்ற பொதுத்தேர்தலில் பீகாரின் பலாமூ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1967, 1971, 1980 மற்றும் 1984 ஆகிய ஆண்டுகளில் நடைபெற்ற தேர்தல்களில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.
# சுசீலா லட்சுமண் பங்காரு

**சுசீலா லட்சுமண் பங்காரு** (*Susheela Laxman Bangaru*)(14 மார்ச் 1948 - 3 மார்ச் 2018) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் 2004 முதல் 2009 வரை மக்களவை உறுப்பினராக இருந்தார். இவர் பாரதிய ஜனதா கட்சியின் வேட்பாளராக இராசத்தானில் உள்ள ஜலோர் தொகுதியிலிருந்து தேர்ந்தெடுக்கப்பட்டார். இவர் அரசியல்வாதி பங்காரு லட்சுமணின் மனைவியாவார்.
# மலேசிய பழங்குடியினர் மேம்பாட்டு துறை

**மலேசிய பழங்குடியினர் மேம்பாட்டு துறை** (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); என்பது மலேசிய ஊரக மற்றும் வட்டார வளர்ச்சி அமைச்சின் (*Ministry of Rural and Regional Development*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.  
இந்தத் துறை 1954-ஆம் ஆண்டில் மலேசியப் பழங்குடியினர் விவகாரங்களைக் கண்காணிக்க அமைக்கப்பட்டது.
# மலேசிய பழங்குடியினர் மேம்பாட்டு துறை

## பொது

**மலேசியப் பழங்குடியினர்** (மலாய்: *Orang Asli*), தீபகற்ப மலேசியாவின் பூர்வீகக் குடியினர் ஆகும். பொதுவாக, இவர்களை ஒராங் அசுலி என்று அழைக்கின்றனர். மலேசியாவில் இந்தப் பழங்குடியினர் 18 பிரிவுகளாக உள்ளனர்.  
இவர்களில் செமாங் அல்லது நெகிரிட்டோ இனத்தவர்கள் தீபகற்ப மலேசியாவின் வட எல்லைப் பகுதிகளில் வாழ்கின்றனர். செனோய் இனத்தவர் தீபகற்ப மலேசியாவின் மத்திய பகுதியில் வாழ்கின்றனர். புரோட்டோ மலாய் இனத்தவர் அல்லது மலாய்ப் பூர்வக் குடியினர் தீபகற்பத்தின் தென்பகுதியில் வாழ்கின்றனர்.  
மலேசியத் தலைநகர் கோலாலம்பூர் மாநகரில் இருந்து 25 கி.மீ. தொலைவில் உள்ள கோம்பாக் நகரில் ஒராங் அசுலி பழங்குடியினரின் அரும்பொருள் காட்சியகம் அமைந்து உள்ளது.
# மலேசிய பழங்குடியினர் மேம்பாட்டு துறை

## பழங்குடியினர் சட்ட திட்டங்கள்

மலேசியப் பழங்குடியினர் சார்ந்த சட்டங்கள்:  
1. பழங்குடி மக்கள் பாதுகாப்புச் சட்டம் 1954.
1. நில பாதுகாப்புச் சட்டம் 1960.
1. தேசிய நில குறியீட்டுச் சட்டம் 1965.
1. வனவிலங்கு பாதுகாப்புச் சட்டம் 1972.
1. தேசிய பூங்கா பாதுகாப்புச் சட்டம் 1980.  
1954-ஆம் ஆண்டில் பழங்குடி மக்கள் பாதுகாப்புச் சட்டத்தின் கீழ் பழங்குடியினருக்கு சிறப்பு ஒதுக்கீட்டு நிலம் வழங்குவதற்கு வகை செய்யப்பட்டது.  
எனினும் பழங்குடி மக்களை அவர்களின் சிறப்பு நிலங்களில் இருந்து வெளியேற்றவும்; பாதிக்கப்பட்ட பழங்குடி மக்களுக்கு இழப்பீடு வழங்கவும் உரிமை உண்டு என்று 1954-ஆம் ஆண்டு பழங்குடி மக்கள் பாதுகாப்புச் சட்டம் வரையறுத்தது.
# கனரகத் தொழில்கள் அமைச்சகம், இந்தியா

**கனரகத் தொழிலகள் அமைச்சகம்** (*Ministry of Heavy Industries*), இந்திய அரசின் அமைச்சகங்களில் ஒன்றாகும்.இதன் கேபினெட் அமைச்சர் மகேந்திரநாத் பாண்டே ஆவார்.  
இந்த அமைச்சகம் இந்தியப் பொறியியல் துறையை மேம்படுத்துவதற்கு செயல்படுகிறது. கனரக மின்சார சாதனங்கள், தொழில்துறை இயந்திரங்கள் மற்றும் வாகனத் தொழில்களை மேம்படுத்தல் மற்றும் நிர்வகிக்கிறது. இந்த அமைச்சகத்தின் கீழ் 29 பொதுத்துறை நிறுவனங்களும், 4 தன்னாட்சி அமைப்புகளும் செயல்படுகிறது.
# கனரகத் தொழில்கள் அமைச்சகம், இந்தியா

## அமைப்பு

### தன்னாட்சி நிறுவனங்கள்

இந்த அமைச்சகத்தின் கீழ் 4 தன்னாட்சி அமைப்புகள் உள்ளது.
1. திரவக் கட்டுப்பாட்டு ஆராய்ச்சி நிறுவனம் (*FCRI*)
1. இந்திய வாகன ஆராய்ச்சி சங்கம் (*ARAI*)
1. பன்னாட்டு தானியங்கி தொழில்நுட்ப மையம் (*ICAT*)
1. மத்திய உற்பத்தி தொழில்நுட்ப நிறுவனம் (*CMTI*)
# கனரகத் தொழில்கள் அமைச்சகம், இந்தியா

## அமைப்பு

### மத்திய பொதுத்துறை நிறுவனங்கள்

இந்த அமைச்சகத்தின் கீழ் இந்திய அரசின் பொதுத்துறை நிறுவனங்கள் செயல்படுகிறது.
1. ஆண்ட்ரூ யூல் & கம்பெனி (*AYCL*)
1. பாரத மிகு மின் நிறுவனம் (*BHEL*)
1. பாரத மிகு மின் கருவிகள் (*BHEL-EML*)
1. பாரத பம்ப் மற்றும் கம்பரசர்ஸ் (*BPCL*)
1. கனரக பொறியியல் நிறுவனம் (HEC)
1. இந்துஸ்தான் மெசின் டூல்ஸ் (*HMT*)
1. எச் எம் டி பேரிங்ஸ்
1. கருவிகள் நிறுவனம், கோட்டா, (*IL*)
1. இராஜஸ்தான் மின்னணுவியல் & கருவிகள் நிறுவனம்
1. ரிச்சர்டுசன் & குருட்தாஸ் நிறுவனம் (*R & C*)
1. துங்கபத்திரா எக்கு உற்பத்தி நிறுவனம் (**TSPL**)
1. இந்தியா சிமெண்ட் நிறுவனம் (*CCI*)
1. இந்துஸ்தான் உப்பு நிறுவனம் (HSL)
1. நேபா காகித நிறுவனம் (*NEPA*)
1. நாகாலாந்து காகித நிறுவனம் (*NPPCL*)
1. பாலம் & கூரை நிறுவனம், இந்தியா
1. பொறியியல் திட்டங்கள் (இந்தியா) (*EPI*)
1. ஹூக்ளி அச்சு நிறுவனம்
# கனரகத் தொழில்கள் அமைச்சகம், இந்தியா

## இதனையும் காண்க

- இந்திய அரசு அமைச்சகங்களின் பட்டியல்
# வீட்டுவசதி மற்றும் நகர்ப்புற விவகாரங்கள் அமைச்சகம்

**வீட்டுவசதி மற்றும் நகர்ப்புற விவகாரங்கள் அமைச்சகம்** (*MoHUA*), இந்திய அரசின் அமைச்சகங்களில் ஒன்றாகும். இதன் மூத்த அமைச்சர் ஹர்தீப் சிங் பூரி மற்றும் இணை அமைச்சர் கௌசல் கிசோர் ஆவார். இது இந்தியாவில் வீட்டுவசதி மற்றும் நகர்ப்புற மேம்பாடு தொடர்பான சட்டங்கள், விதிகள் மற்றும் ஒழுங்குமுறைகளை உருவாக்குதல் மற்றும் நிர்வகித்தல் ஆகியவற்றில் நிர்வாக அதிகாரம் கொண்ட இந்திய அரசாங்கத்தின் அமைச்சகமாகும். இந்த அமைச்சகத்தின் தற்போதைய அமைச்சர் ஹர்தீப் சிங் பூரி ஆவார்.  
இந்த அமைச்சகம் 27 ஆகஸ்டு 2015 அன்று இந்தியாவில் 100 திறன் மிகு நகரங்கள் திட்டத்தை அறிவித்தது. மேலும் தூய்மை இந்தியா இயக்கத்தையும் நிர்வகிக்கிறது. சூலை 2019இல் மெட்ரோ இரயில் திட்டங்களை அறிவித்தது.
# வீட்டுவசதி மற்றும் நகர்ப்புற விவகாரங்கள் அமைச்சகம்

## அமைப்பு

### இணைக்கப்பட்ட அலுவலகங்கள்

1. மத்திய பொதுப்பணித்துறை (CPWD)
1. தோட்டங்களின் இயக்குநரகம்
1. நிலம் மற்றும் மேம்பாட்டு அலுவலகம்
1. அச்சு அலுவலகம்
# வீட்டுவசதி மற்றும் நகர்ப்புற விவகாரங்கள் அமைச்சகம்

## அமைப்பு

### இணைக்கப்பட்ட அலுவலகங்கள்

#### துணை அலுவலகங்கள்

1. நகரம் மற்றும் நாடு திட்டமிடல் அமைப்பு
1. எழுதுபொருள் அலுவலகம்
1. வெளியீடு துறை
# வீட்டுவசதி மற்றும் நகர்ப்புற விவகாரங்கள் அமைச்சகம்

## அமைப்பு

### இணைக்கப்பட்ட அலுவலகங்கள்

#### சட்டப்பூர்வ அமைப்புகள்

1. தில்லி நகர்ப்புற கலை ஆணையம்
1. தேசியத் தலைநகர் மண்டல திட்ட வாரியம்
1. நகர்ப்புற விவகாரங்களுக்கான தேசிய நிறுவனம்
1. ராஜ்காட் சமாதி குழு
1. தில்லி மேம்பாட்டு ஆணையம்
# வீட்டுவசதி மற்றும் நகர்ப்புற விவகாரங்கள் அமைச்சகம்

## அமைப்பு

### மத்திய பொதுத்துறை நிறுவனங்கள்

1. தேசிய கட்டுமான நிறுவனம், இந்தியா
1. வீட்டுவசதி மற்றும் நகர்ப்புற மேம்பாட்டு கழகம்
1. இந்துஸ்தான் ப்ரீஃபாப் லிமிடெட்
1. தேசிய தலைநகர் மண்டல போக்குவரத்து கழகம்
1. நகர்ப்புற பொதுமக்கள் போக்குவரத்து நிறுவனம் (UMTC)
# வீட்டுவசதி மற்றும் நகர்ப்புற விவகாரங்கள் அமைச்சகம்

## அமைப்பு

### கூட்டுத் திட்டங்கள்

1. சீர்மிகு நகரங்கள் திட்டம்
1. நகர்ப்புற போக்குவரத்து
1. தூய்மை இந்தியா இயக்கம்
1. தில்லி மெட்ரோ
1. சென்னை மெட்ரோ
1. கொல்கத்தா மெட்ரோ
1. பெங்களூர் மெட்ரோ
1. ரேபிட் மெட்ரோ குர்கான்
1. ஜெய்ப்பூர் மெட்ரோ
1. மும்பை மெட்ரோ
1. லக்னோ மெட்ரோ
1. கொச்சி மெட்ரோ
1. நொய்டா மெட்ரோ
1. நவி மும்பை மெட்ரோ
1. மும்பை மோனோரயில்
1. நாக்பூர் மெட்ரோ
# வீட்டுவசதி மற்றும் நகர்ப்புற விவகாரங்கள் அமைச்சகம்

## இதனையும் காண்க

- இந்திய அரசின் அமைச்சகங்கள்
# கொல்கத்தா அறிவியல் நகரம்

**கொல்கத்தா அறிவியல் நகரம்** (*Science City Kolkata*) என்பது ஆசியாவின் மிகப்பெரிய அறிவியல் மையமாகும். இது இந்திய அரசின் கலாச்சார அமைச்சகத்தின் தேசிய அறிவியல் அருங்காட்சியக சபையினால் நிர்வகிக்கப்படுகிறது. இது கிழக்கு டாப்சியாவில் கிழக்கு பெருநகர புறவழி மற்றும் ஜே. பி. எஸ். ஆல்டேன் பகுதியினை (பரமா தீவு) கடக்கும் இடத்தில் அமைந்துள்ளது. தேசிய அறிவியல் அருங்காட்சியக சபையின் முதல் தலைமை இயக்குநர் சரோஜ் கோசு இந்த மையத்தை கருத்தியல் செய்த பெருமைக்குரியவர். இந்த மையம் இரண்டு பகுதிகளாகத் திறக்கப்பட்டது: 'மாநாட்டு மைய வளாகம்' 21 திசம்பர் 1996-ல் அப்போதைய மேற்கு வங்காள முதல்வர் ஜோதி பாசு முன்னிலையில் பால் சோசப் கிரட்சனால் திறந்து வைக்கப்பட்டது. முழு மையத்தையும் அப்போதைய பிரதமர் இந்தர் குமார் குஜரால் சூலை 1, 1997 அன்று திறந்து வைத்தார். 10 சனவரி 2010 அன்று, இந்தியப் பிரதமர் மன்மோகன் சிங், மேற்கு வங்காளத்தின் அப்போதைய முதல்வர் புத்ததேவ் பட்டாச்சார்யா முன்னிலையில் அறிவியல் நகரத்தின் இரண்டாம் கட்டத்திற்கு அடிக்கல் நாட்டினார். அறிவியல் மாணவர்கள் மகிழ்வதற்கும் ஏற்ற இடம் இதுவாகும்.